มีเพศสัมพันธ์กับคนที่มีเชื้อ hiv โดยไม่ป้องกัน แต่เค้ากินยาต้านมาเกินหนึ่งปีผมมีโอกาสติดมากไหมครับ แล้วถ้ายังต้องต้องใช้ชีวิตร่วมกับคนที่มีเชื้อไปตลอด พอจะแนะนำการป้องกันได้มั้ยครับ ในกรณีที่ผมมีเชื้อไวรัสตับอักเสบปีแล้วทานยาต้านไวรัสเหมือนกัน มีโอกาศที่จะติด hiv มากน้อยแค่ไหนหรือมีความเสี่ยงกว่าคนปกติมากมั้ย ด้านไหนบ้างครับ
สวัสดีครับHIVเป็นไวรัสชนิดหนึ่ง ก่อโรคโดยการทำลายภูมิคุ้มกันของร่างกาย ทำให้ผู้ป่วยติดเชื้อโรคต่างๆได้ง่ายขึ้น ส่วนไวรัสตับอักเสบบีเป็นไวรัสชนิดหนึ่ง ซึ่งมีผลต่อตับ ทำให้เกิด ตับอักเสบเฉียบพลัน เรื้อรัง ตับแข็ง มะเร็งตับ หรือ ไม่เกิดอาการแต่เป็นพาหะ ทั้ง2เชื้อสามารถติดต่อได้หลักๆ3ช่องทาง คือ1.การมีเพศสัมพันธ์โดยไม่ใส่ถุงยางอนามัย2.ทางเลือด เช่น การใช้เข็มฉีดยาร่วมกัน การได้รับเลือดจากผู้ติดเชื้อ ซึ่งในปัจจุบันมีโอกาสเกิดขึ้นน้อยมาก เพราะมีการตรวจสอบอย่างละเอียดในเลือดแต่ละถุง ก่อนที่จะมีการให้เลือดกับผู้ป่วย3.จากแม่สู่ลูก ซึ่งสามารถป้องกันได้ด้วยการกินยาต้านก่อน-ขณะตั้งครรภ์ และการให้ยาต้านแก่เด็กที่คลอดออกมาแล้วจากงานวิจัยHPTN 052พบว่า การรักษาHIVลดโอกาสการแพร่เชื้อ96 %จากการมีเพศสัมพันธ์แบบชาย-หญิงในผู้ป่วยHIVที่ได้รับการรักษาด้วยยาต้าน นอกจากนี้จากงานวิจัยPARTNERไม่พบการแพร่เชื้อจากการมีเพศสัมพันธ์แบบชาย-หญิง และ ชาย-ชาย ในผู้ป่วยที่มีเชื้อในเลือด(Viral Load)น้อยกว่า200เชื้อต่อซีซีและจากการวิจัยOpposites Attractที่ได้เริ่มไปเมื่อปี ค.ศ.2014และ จะสิ้นสุดในปีนี้ จากผลการวิจัยในช่วงต้นไม่พบการแพร่เชื้อจากการมีเพศสัมพันธ์แบบชาย-ชาย ในผู้ป่วยที่ไม่พบเชื้อในเลือดอ้างอิง:ซึ่งการจะทำให้ผู้ป่วยมีเชื้อในเลือดลดลงหรือไม่มีเลย จำเป็นที่จะต้องกินยาต้านอย่างสม่ำเสมอในระยะเวลาหนึ่ง ซึ่งแต่ละคนจะตอบสนองต่อยาได้แตกต่างกัน ขึ้นกับทั้งตัวผู้ป่วยเอง สายพันธ์เชื้อที่ติด และ ปัจจัยอื่นๆในการป้องกันการติดเชื้อจากการมีเพศสัมพันธ์กับผู้ป่วย เพื่อให้ลดโอกาสการติดเชื้อให้ได้มากที่สุด ผมแนะนำให้ใส่ถุงยางทุกครั้งเมื่อมีเพศสัมพันธ์ เพราะนอกจากจะป้องกันการติดเชื้อHIVแล้ว ยังสามารถป้องกันการติดเชื้อติดต่อทางเพศสัมพันธ์อื่นๆได้ด้วยจากหลักฐานในปัจจุบัน ยังไม่พบความเกี่ยวข้องเกี่ยวข้องในการได้รับเชื้อHIVในผู้ป่วยติดเชื้อไวรัสตับอักเสบบีผู้ป่วยไวรัสตับอักเสบบีเรื้อรังที่ติดเชื้อHIVร่วมด้วย มีโอกาสเป็น ตับแข็ง โรคตับระยะสุดท้ายและ มะเร็งตับ ได้เร็วกว่า ผู้ป่วยที่ไม่ติดเชื้อHIVขณะที่การติดเชื้อไวรัสตับอักเสบบีเรื้อรัง ไม่มีผลต่อการดำเนินโรคของการติดเชื้อHIVอ้างอิง:ส่วนการป้องกันการติดเชื้อไวรัสตับอักเสบบีจากการมีเพศสัมพันธ์คือการใส่ถุงยางอนามัยเช่นกันครับกรณีมีข้อสงสัย หรือ มีอาการผิดปกติ แนะนำให้พบแพทย์เพื่อให้ได้ข้อมูล และ การรักษาที่ถูกต้องครับ